钦定古今图书集成/理学汇编/学行典/第248卷 > 归德明
## 钦定古今图书集成/理学汇编/学行典/第248卷 > 归德明

按《常熟县志》：“归德明，字升之，归家墅人也。年十六丧
父，二十二丧妻，上有三兄，下有两弟。德明独身走郡
城，读书定慧寺。二十五再娶于王，生子比部起先未
弥月，而急其兄某仇家之讼，七日夜头发尽白。有弟
夭，抚其出子与子齿。晚而丧母，母故病足疡也，每自
扪其足，泪即潸然落矣。盖孝友天性然也。迁小东门”
外，与其外家陈氏母墓，故多盖藏。有惎之者，谢曰：“吾
独愧苏子瞻纱巷时乎？”会有他人盗发其窖而自
觉，人始信其无染。城东人指而叹曰：“归第四公老佛
哉！”又来城西，会大水，周之屋拉拉崩压。是惧，以舟载
孥，冒雨泊田塍闲，就东之人求赎其屋。主人多其说
以难德明，卒逊去。其他为德于乡闾，缓急倚为司命，
退而觞味泊如也。德明读书虽不就，然老而不倦。晚
尢喜《易》，又喜读高忠宪公遗书，于释则尤得《法华经》
三昧。卒年六十三，比部成进士。后之三十七年，而比
部子允肃状元及第。